**FORSLAG TIL ARBEJDE MED HVOR ER MIN SØSTER?**

1. **Klassesamtale.**  
   Samtale om bogens titel. Om at mangle noget. At lede efter noget. Hvordan leder man? Hvordan har man det, når man leder efter (eksempler)? Hvornår er man bekymret, hvis noget mangler?
2. **Højtlæsning.**   
   Bed børnene have fokus på, hvad vi hører om søsteren. Lyt godt efter!!!
3. **Personkarakteristik** af søster. Hvad kan vi sige om hende? Fælles opsamling på Smart-Board. Hvad ved vi om hende?
4. **Samtale** om fantasi og virkelighed i billederne. Realisme/ikke-realisme. Lad hvert makkerpar få hvert et billede (af de kopierede, så er der nok til alle) og lad dem gå på opdagelse efter realistisk/urealistisk

Lad dem evt. også gå på jagt efter ”kendt/ukendt”. Er der noget på billederne, de ikke kender/ved hvad er? Er der noget, der undrer? Noget der er sjovt? Noget, der er væmmeligt?

1. **Ordfokus**  
   Fokus på svære ord i bogen:

Kvidre, spankulere, grotte, bestige, skræmme, tummelumsk, sær  
- Find synonymer (kan man finde antonymer?)

1. **Kiggebillede - fælles/individuelt arbejde**  
   Billederne er bogens essens. Forfatteren tegnede billederne, inden han skrev teksten. Derfor skal vi bruge tid på at gå på opdagelse i billederne.  
   Billedarbejdet: Bruge billederne som udgangspunkt for at skrive: Skrive i talebobler/tekstbokse. Skrive alle de ord, man kan finde på udvalgte sider. Finde ord der begynder med (bogstaver) og (forlyde)
2. **Aktiviteter**   
   Hentediktat. Brug hentediktatarkene med ord fra hvert billede i forskellige sværhedsgrader.

Lav en ledekæde. Sid i en rundkreds. Stil spørgsmålet: Hvor ville du lede efter et par strømper? - Svaret: i en skuffe - Samme spørgsmål til næste elev - og den tredje måske. Skift genstande undervejs (mælk, håndklæde, gaffel, lim, papir, musik, jakke, skoletasken, hammer, skovl, cykel, persille mm.) Efterfølgende samtales om, hvordan man leder forskellige steder efter forskellige ting - og at man leder der, hvor det er mest SANDSYNLIGT at finde tingen. Tal om SANDSYNLIGHED. Hvad vil det sige, at noget er sandsynligt? Noget, man tror er rigtigt. Hvordan gør det sig gældende i børnenes hverdag, at børnene har forskellige ting, de synes er sandsynlige i forhold til en situation? På legepladsen, i undervisningen, når man leger sammen.